Tenint en compte l'ampliació de terminis per presentar els comptes anuals al Registre Mercantil, establerta a l'article 40 del Reial decret llei 8/2020, de 17 de març, de mesures urgents extraordinàries per fer front a l'impacte econòmic i social de la COVID-19, el termini per presentar la declaració responsable per justificar el manteniment de la solvència econòmica i financera, respecte els comptes de l'exercici 2019, serà l' 1 de gener de 2021.
Les empreses poden mantenir la classificació sempre que es mantinguin les condicions i circumstàncies sobre les quals es va obtenir.
No obstant això, per conservar-la, anualment s'ha de justificar el manteniment de la solvència econòmica i financera, mitjançant la formalització d'una declaració responsable, que s'ha d'ajustar al model aprovat (article 2 del Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de contractes del sector públic).
Les societats mercantils, els empresaris i empresàries individuals inscrits en el Registre Mercantil i entitats no mercantils inscrites en altres registres oficials han de presentar:
Els empresaris individuals no inscrits en el Registre Mercantil han de presentar:
L'empresa ha de disposar dels documents que acrediten tot el que es fa constar, amb el compromís de posar la documentació que escaigui a disposició de la Secretaria Tècnica de la Junta Consultiva en cas que la sol·licitin.
Aquests documents han de complir els requisits establerts a la normativa vigent.
Revisió d'ofici de la classificació: es pot produir bé perquè no s'ha presentat la declaració responsable, bé perquè la Junta Consultiva ha comprovat que la solvència de l'entitat és insuficient.
Si es presenta la declaració, i després que l'Administració hagi pogut verificar la suficiència de la solvència de cada entitat, es mantenen, sense cap altre tràmit, les classificacions en els termes en què van ser acordades.
La no aportació en el termini establert de la declaració responsable dóna lloc a la suspensió automàtica de les classificacions obtingudes.
La suspensió de les classificacions s'aixeca per la aportació de la declaració esmentada, si no s'ha iniciat l'expedient de revisió d'ofici o, en cas contrari, per l'acord adoptat de la revisió de classificació.
Cal recordar que el fet d'incórrer en falsedat a l'hora de formalitzar la declaració comporta la prohibició de contractar (article 71.1.e de la Llei 9/2017, de 8 de novembre, de contractes del sector públic )
S'ha de presentar la declaració responsable per al manteniment de la solvència econòmica i financera, que es formalitza mitjançant l'accés al model que es facilita a l'apartat "per Internet".
En el cas dels empresaris individuals no inscrits en el Registre Mercantil s'ha de presentar el Llibre d'inventaris i comptes anuals, legalitzat pel Registre Mercantil, juntament amb la declaració responsable.
Un cop comprovada la declaració responsable, i un cop l'Administració ha verificat la suficiència de la solvència, es comunica a l'empresa que compleix el requisit d'acreditació.
La no presentació de la declaració o bé el fet que la Junta Consultiva comprovi que la solvència de l'entitat és insuficient poden donar lloc a l'obertura d'un expedient de revisió d'ofici de les classificacions.